pythainlp/thai-wiki-dataset-v3 huggingface dataset:
อีเอฟแอลลีกวัน ฤดูกาล 2018–19

อีเอฟแอลลีกวัน ฤดูกาล 2018–19 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันฤดูกาลที่ 15 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 26 ภายใต้รูปแบบการแบ่งลีกปัจจุบัน. โปรแกรมการแข่งขันได้ถูกปล่อยออกมาเมื่อวันที่ 21 มิถุนายน ค.ศ. 2018 และนัดเปิดฤดูกาลของแต่ละคู่จะลงเล่นเมื่อวันที่ 4 สิงหาคม ค.ศ. 2018. และนัดปิดฤดูกาลของลีกจะจบลงในวันที่ 4 พฤษภาคม ค.ศ. 2019.
ตลาดซื้อขายนักเตะช่วงฤดูร้อนจะปิดห้าวันหลังจากเริ่มต้นฤดูกาล, เมื่อวันที่ 9 สิงหาคม ค.ศ. 2018, ตามการโหวตโดยทั้งหมด 72 สโมสรใน ฟุตบอลลีก. อย่างไรก็ตาม, แต่ละสโมสรจะสามารถทำการเซ็นสัญญายืมตัวได้จนถึงวันที่ 31 สิงหาคม. ระบบ ผู้ช่วยผู้ตัดสินวิดีโอ จะถูกนำมาใช้ในรอบเพลย์ออฟ รอบรองชนะเลิศและรอบชิงชนะเลิศเป็นครั้งแรก.
== การเปลี่ยนแปลงทีม ==
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2017–18:
====มายังลีกวัน====
เลื่อนชั้นจาก ลีกทู
แอคคริงตันสแตนลีย์
ลูตันทาวน์
วิคัมบ์วอนเดอเรอส์
คอเวนทรีซิตี
ตกชั้นจาก แชมเปียนชิป
ซันเดอร์แลนด์
เบอร์ตันอัลเบียน
บาร์นสลีย์
====จากลีกวัน====
เลื่อนชั้นสู่ แชมเปียนชิป
วีแกนแอทเลติก
แบล็กเบิร์นโรเวอส์
รอเทอรัมยูไนเต็ด
ตกชั้นสู่ ลีกทู
บิวรี
มิลตันคีนส์ดอนส์
นอร์แทมป์ตันทาวน์
โอลดัมแอทเลติก
== ทีม ==
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2017-18, 3 ทีมที่ตกชั้นจากฟุตบอลลีกแชมเปียนชิป ฤดูกาล 2017–18 และอีก 4 ทีมที่เลื่อนชั้นจากฟุตบอลลีกทู ฤดูกาล 2017-18
== สนามและที่ตั้ง ==
===ทีมและชุดแข่งขัน===
1 ตามที่การแก้ไขปัจจุบันของ รายชื่อผู้จัดการทีมพรีเมียร์ลีกและอิงลิชฟุตบอลลีก.
== เปลี่ยนผู้จัดการทีม ==
== ตารางคะแนน ==
== รอบเพลย์ออฟ ==
== ผลการแข่งขัน ==
== ผู้ทำประตูสูงสุด ==
== แฮท-ทริคส์ ==
หมายเหตุ
(H) = เหย้า; (A) = เยือน
== อ้างอิง ==
อีเอฟแอลลีกวัน
 
2
คาร์ล โลเวนเฮล์ม

เคานต์คาร์ล โลเวนเฮล์ม (Carl Löwenhielm) เกิดเมื่อวันที่ 3 พฤศจิกายน 2315 เป็นพระราชโอรสนอกสมรสของ พระเจ้าคาร์ลที่ 13 แห่งสวีเดน และ ออกัสตา โลเวนเฮล์ม เขามีพี่ชายต่างบิดา 1 ท่านคือ กุสตาฟ โลเวนเฮล์ม ซึ่งเป็นเจ้าหน้าที่การทูต เขาเข้าร่วมในปฏิบัติการสงครามในประเทศฟินแลนด์ ในปี 2331-2333 และในพอเมอเรเนียน ในปี 2350 บนดินอดนของประเทศนอร์เวย์ และ หมู่เกาะโอลันด์  ในปี 2352 และถูกเลือกให้เป็นผู้พันทางการทหารในปี 2357 และยศพลเอกในปี 2358 และยังเป็นสมาชิกคนหนึ่งของรัฐบาลสวีเดนระหว่างปี 2365-2382 และเป็นตัวแทนของประเทศสวีเดนในคองเกรสแห่งเวียนนา
== อ้างอิง ==
"Karl Axel Löwenhielm". Nordisk familjebok. Retrieved April 1, 2019.
Carl-Fredrik Palmstierna. "Carl A Löwenhielm". Svenskt biografiskt lexikon. Retrieved April 1, 2019.
Nils F Holm. "Gustaf C F Löwenhielm". Svenskt biografiskt lexikon. Retrieved April 1, 2019.
ทหารชาวสวีเดน
นักการทูตชาวสวีเดน
ราชวงศ์สวีเดน
เคานต์
ธงสหประชาชาติ

ธงสหประชาชาติ เป็นธงสีฟ้า ภายในมีสัญลักษณ์สหประชาชาติสีขาว นั่นคือ แผนที่โลกที่มีเส้นโครงแบบรักษาทิศทางและคงระยะ (azimuthal equidistant projection) มีศูนย์กลางบนขั้วโลกเหนือ เส้นละติจูดบนแผนที่ลงไปถึง 60 องศาใต้ รวมแล้วเป็นวงกลม 5 วง โอบล้อมด้วยกิ่งมะกอก 2 กิ่ง โดยแผนที่โลกแสดงถึงประชากรของโลกและกิ่งมะกอกแสดงถึงสันติภาพ
==ประวัติ==
==การออกแบบ==
==การใช้==
สหประชาชาติ
บรูนู ฟือร์นังดึช

บรูนู มีแกล บอร์ฌึช ฟือร์นังดึช (Bruno Miguel Borges Fernandes; เกิด 8 กันยายน ค.ศ. 1994) หรือที่รู้จักในหมู่แฟนฟุตบอลชาวไทยว่า "บรูโน่ เฟอร์นานเดส" เป็นนักฟุตบอลชาวโปรตุเกส ปัจจุบันเล่นในตำแหน่งกองกลางให้กับแมนเชสเตอร์ยูไนเต็ดและทีมชาติโปรตุเกส เขาใช้เวลาส่วนใหญ่ในอาชีพนักฟุตบอลอยู่ที่กัลโชเซเรียอา ประเทศอิตาลี โดยลงเล่นในเซเรียอารวม 119 นัด และทำ 15 ประตูให้กับอูดีเนเซและซัมป์โดเรีย ใน ค.ศ. 2017 เขาเซ็นสัญญาเล่นให้กับสปอร์ติงลิสบอน ทีมดังในโปรตุเกสประเทศบ้านเกิดและลงเล่นที่นั่นเป็นเวลา 3 ปี ก่อนที่จะย้ายร่วมทีมแมนเชสเตอร์ยูไนเต็ดเมื่อวันที่ 20 มกราคม ค.ศ. 2020 ด้วยค่าตัว 55 ล้านยูโร (47 ล้านปอนด์) และได้สวมเสื้อหมายเลข 18 ซึ่งเคยเป็นหมายเลขของ พอล สโกลส์ ตำนานผู้เล่นตำแหน่งกองกลางของทีม
ฟือร์นังดึชได้กลายเป็นนักเตะตัวหลักในทีมในระยะเวลาอันรวดเร็ว และได้รับการยกย่องว่าเป็นหนึ่งในผู้เล่นกองกลางตัวรุกที่มีฝีเท้าดีที่สุดคนหนึ่งในพรีเมียร์ลีก เขามีจุดเด่นเรื่องการสังหารลูกตั้งเตะโดยเฉพาะการยิงจุดโทษที่เฉียบคมและยังยิงลูกฟรีคิกได้อย่างแม่นยำ นอกจากนี้เขายังมีทักษะการจ่ายบอลอันยอดเยี่ยมและการเคลื่อนที่อย่างชาญฉลาด ฟือร์นังดึชลงสนามในครึ่งฤดูกาลหลังในฤดูกาล 2019–2020 รวม 22 นัด ทำไป 12 ประตู และในฤดูกาลปัจจุบัน (2020–2021) เขายังคงรักษาฟอร์มการเล่นอันยอดเยี่ยมได้อย่างต่อเนื่อง โดยลงสนามให้แมนเชสเตอร์ยูไนเต็ดครบทุกนัดในลีก และลงเล่นทุกรายการรวม 55 นัด ทำไปทั้งสิ้น 27 ประตู โดยสามารถพาทีมผ่านเข้าสู่รอบชิงชนะเลิศยูโรปาลีกได้ในเดือนพฤษภาคม ค.ศ. 2021 เขาได้รับการแต่งตั้งเป็นกัปตันทีมใน ค.ศ. 2023
ฟือร์นังดึชได้ถูกเรียกเป็นผู้เล่นทีมชาติโปรตุเกสชุดใหญ่ตั้งแต่ ค.ศ. 2017 ในการแข่งขันฟุตบอลโลก 2018 ก่อนหน้านี้เขาเคยลงเล่นระดับเยาวชนในนามทีมชาติและเป็นอดีตกัปตันทีมชุดอายุต่ำกว่า 21 ปี ซึ่งมีรุย ฌอร์ฌึ เป็นผู้จัดการทีมและเคยพาทีมเข้าสู่รอบ 8 ทีมสุดท้ายในการแข่งขันฟุตบอลในกีฬาโอลิมปิกฤดูร้อน ค.ศ. 2016 นับตั้งแต่ ค.ศ. 2017 เป็นต้นมา เขาลงเล่นในนามทีมชาติชุดใหญ่ทุกรายการรวม 27 นัด ทำได้ 2 ประตู และได้รับการคาดหมายว่าจะเป็นตัวหลักของทีมในศึกฟุตบอลชิงแชมป์แห่งชาติยุโรปใน ค.ศ. 2021 รวมถึงการแข่งขันฟุตบอลโลกรอบสุดท้ายใน ค.ศ. 2022
== สถิติอาชีพ ==
=== สโมสร ===
=== ทีมชาติ ===
==รางวัลและเกียรติยศ==
===สโมสร===
สปอร์ติงลิสบอน
ตาซาดึปูร์ตูกัล: 2018–19
ตาซาดาลีกา: 2017–18, 2018–19
แมนเชสเตอร์ยูไนเต็ด
อีเอฟแอลคัพ: 2022–23
===ทีมชาติ===
ทีมชาติโปรตุเกส
ยูฟ่าเนชันส์ลีก: 2018–19
=== เกียรติยศส่วนตัว ===
ผู้เล่นแห่งปีเซอร์แมตต์ บัสบี: 2019–20, 2020-21
== อ้างอิง ==
บุคคลที่เกิดในปี พ.ศ. 2537
บุคคลที่ยังมีชีวิตอยู่
กองกลางฟุตบอล
นักฟุตบอลชาวโปรตุเกส
นักฟุตบอลทีมชาติโปรตุเกส
ผู้เล่นในปรีไมราลีกา
ผู้เล่นสปอร์ติงลิสบอน
ผู้เล่นในเซเรียอา
นักฟุตบอลในโอลิมปิกฤดูร้อน 2016
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
นักฟุตบอลต่างชาติในลีกอิตาลี
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นในพรีเมียร์ลีก
บุคคลจากเขตโปร์ตู
เจ. เอ็ดการ์ ฮูเวอร์

จอห์น เอ็ดการ์ ฮูเวอร์ (1 มกราคม 1895&nbsp;– 2 พฤษภาคม 1972) คือผู้อำนวยการสำนักงานสอบสวนกลาง (FBI) แห่งสหรัฐคนแรก และผู้บริหารการบังคับใช้กฎหมายชาวอเมริกัน ได้รับการแต่งตั้งให้เป็นผู้อำนวยการสำนักงานสอบสวน (องค์กรก่อนหน้าของ FBI) เมื่อปี 1924 และมีส่วนสำคัญในการจัดตั้ง FBI เมื่อปี 1935 ซึ่งต่อมาก็ได้ดำรงตำแหน่งฯ อีก 37 ปีจนถึงแก่อสัญกรรมเมื่อปี 1972 สิริรวมอายุได้ 77 ปี ฮูเวอร์ได้รับการยกย่องในการทำให้ FBI เป็นองค์กรต่อสู้อาชญากรรมที่ใหญ่กว่าเมื่อครั้งแรกตั้งฯ และจัดตั้งหน่วยงานต่างๆ เพื่ออำนวยเทคโนโลยีแก่การตำรวจให้ทันสมัยยิ่งขึ้น อาทิเช่นการรวมศูนย์ฐานข้อมูลลายนิ้วมือและห้องปฏิบัติการนิติเวช
ในบั้นปลายของชีวิตเป็นต้นมา ฮูเวอร์ถูกวิพากษ์วิจารย์เมื่อเริ่มมีหลักฐานว่าใช้อำนาจบิดเบือนอย่างลับๆ และถูกพบว่าละเมิดการใช้อำนาจของ FBI เพื่อกำจัดศัตรูและนักเคลื่อนไหวทางการเมือง ตลอดจนถึงผู้นำทางการเมืองด้วยการสรรหาหลักฐานอย่างผิดกฎหมาย นอกจากนี้ ฮูเวอร์สะสมอำนาจและใช้เพื่อข่มขู่แม้กระทั่งประธานาธิบดีสหรัฐที่กำลังดำรงตำแหน่ง
==อ้างอิง==
บุคคลที่เกิดในปี พ.ศ. 2438
บุคคลที่เสียชีวิตในปี พ.ศ. 2515
ผู้อำนวยการสำนักงานสืบสวนกลางแห่งสหรัฐอเมริกา
ชาวอเมริกันเชื้อสายอังกฤษ
ศิษย์เก่าจากโรงเรียนกฎหมายแห่งมหาวิทยาลัยจอร์จ วอชิงตัน
บุคคลจากวอชิงตัน ดี.ซี.
มิสเตอร์สตาร์ไทยแลนด์

มิสเตอร์สตาร์ไทยแลนด์ (Mister Star Thailand) เป็นการประกวดความงามชายในประเทศไทย จัดขึ้นเป็นครั้งแรก ในปี พ.ศ. 2561 มิสเตอร์สตาร์ไทยแลนด์คือเวทีที่ค้นหาหนุ่มหล่อทั่วไทย 77 จังหวัด ภายใต้คอนเซปต์หนุ่มหล่อ ทั่วไทย หัวใจรักชาติ เพื่อเป็นการส่งเสริมการท่องเที่ยว วิถีชุมชน สินค้า โอทอป ในแต่ละจังหวัด ผู้ชนะการประกวดจะได้ ไปประกวดในเวทีระดับโลก และได้รับโอกาสเจิดจรัสในวงการบันเทิง ผู้ชนะเลิศเป็นผู้แทนประเทศไทยเข้าประกวดระดับนานาชาติ
== รายนามผู้ได้รับตำแหน่งมิสเตอร์สตาร์ไทยแลนด์ ==
{| border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 93%;"
|-
! bgcolor="#efefef" width="6%" |ปี พ.ศ. (ค.ศ.)
! bgcolor="#efefef" width="20%" |ผู้ดำรงตำแหน่ง
! bgcolor="#efefef" width="16%" |จังหวัด
! bgcolor="#efefef" width="25%" |สถานที่จัดประกวด
! bgcolor="#efefef" width="21%" |จังหวัดเจ้าภาพ
! bgcolor="#efefef" width="20%" |ผู้เข้าประกวด
|-
| 2566 (2023)
|ไตร  เวียงเจริญ
|เชียงราย
|โคราชฮอลล์ ชั้น 4, เซ็นทรัลโครราช, นครราชสีมา
| rowspan="2" | นครราชสีมา
|77
|-
| 2565 (2022)
|กิจเงิน พันเสนา
|กำแพงเพชร
| ห้องแกรนด์บอลรูม, ศูนย์ประชุมสตาร์เวลล์บาหลี, สตาร์เวลล์บาหลีรีสอร์ท, นครราชสีมา
|77
|-
|2564 (2021)
|เดชาพัชร ชัยรัตน์
|เชียงใหม่
|อาคารอิ่มวิเศษทาวเวอร์, นครราชสีมา
|
|77
|-
|2020|2563 (2020)
| colspan="5" 
|-
| 2562 (2019)
|ปฏิภาณ เสือมะกอก
|พะเยา
| rowspan="2" |โรงละคร เคแบงก์ สยามพิฆเนศ, กรุงเทพมหานคร
|เพชรบุรี
|77
|-
| 2561 (2018)
| เพททริค โคฮ์เลอร์
|ลพบุรี
|ชัยภูมิ
|77
|}
=== เรียงลำดับจังหวัดของผู้ชนะ ===
== ผลงานการประกวดระดับนานาชาติ ==
สัญลักษณ์สี
== ผลงานการประกวดระดับนานาชาติในอดีต ==
สัญลักษณ์สี
=== แมนออฟเดอะเวิลด์  ===
=== มิสเตอร์ยูนิเวอร์แซลแอมบาสซาเดอร์ ===
=== เบสท์โมเดลออฟเดอะเวิลด์ ===
=== มิสเตอร์ทัวริซึ่มแอนด์คัลเชอร์ยูนิเวิร์ส  ===
=== มิสเตอร์ทัวริซึ่มโกลบ ===
=== มิสเตอร์แกรนด์อินเตอร์เนชันแนล ===
=== มิสเตอร์ยูไนเต็ดคอนติเนนต์ ===
== ดูเพิ่ม ==
มิสเตอร์อินเตอร์เนชันแนลไทยแลนด์
มิสเตอร์ซูปราเนชันแนลไทยแลนด์
มิสเตอร์เนชันแนลไทยแลนด์
== อ้างอิง ==
==แหล่งข้อมูลอื่น ==
เฟสบุ๊คมิสเตอร์แอนด์มิสสตาร์ไทยแลนด์
มิสเตอร์สตาร์ไทยแลนด์
การประกวดความงามชายในประเทศไทย
แดเนียล เจมส์

แดเนียล โอเวน เจมส์ (Daniel Owen James; เกิด 10 พฤศจิกายน ค.ศ. 1997) เป็นนักฟุตบอลชาวเวลส์ ปัจจุบันเล่นในตำแหน่งปีกให้แก่ฟูลัม โดยยืมตัวมาจากลีดส์ยูไนเต็ด และทีมชาติเวลส์
==สถิติอาชีพ==
==อ้างอิง==
==แหล่งข้อมูลอื่น==
นักฟุตบอลชาวเวลส์
นักฟุตบอลทีมชาติเวลส์
นักฟุตบอลชาวอังกฤษ
ผู้เล่นสโมสรฟุตบอลสวอนซีซิตี
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลฟูลัม
ปีกฟุตบอล
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ฌูเวา แฟลิกส์

ฌูเวา แฟลิกส์ ซึไกรา (João Félix Sequeira; เกิดวันที่ 10 พฤศจิกายน ค.ศ. 1999) เป็นนักฟุตบอลอาชีพชาวโปรตุเกส ปัจจุบันเล่นให้แก่บาร์เซโลนา โดยยืมตัวมาจากอัตเลติโกเดมาดริด และทีมชาติโปรตุเกส ในตำแหน่งกองหน้า แต่สามารถเล่นในตำแหน่งปีกและกองกลางตัวรุกได้ด้วย
แฟลิกส์เริ่มฝึกฝนในสถาบันเยาวชนของโปร์ตูก่อนจะย้ายไปยังสโมสรคู่แข่งคือไบฟีกาใน ค.ศ. 2015 เขาเริ่มเล่นให้กับทีมสำรองของสโมสรในอีกหนึ่งปีต่อมา และได้เลื่อนขึ้นสู่ทีมหลักใน ค.ศ. 2018 จากนั้นได้กลายเป็นดาวยิงประตูและช่วยให้ไบฟีกาคว้าตำแหน่งชนะเลิศของลีกในฤดูกาลแรกและฤดูกาลเดียวของเขากับสโมสร โดยได้รับรางวัลผู้เล่นอายุน้อยยอดเยี่ยมแห่งปีของลีก นอกจากนี้เขายังกลายเป็นผู้เล่นอายุน้อยที่สุดที่ทำแฮตทริกได้ในยูฟ่ายูโรปาลีก (ขณะมีอายุ 19 ปี 152 วัน)
ผลงานของแฟลิกส์จุดประกายความสนใจของสโมสรในยุโรปหลายสโมสร แต่ในที่สุดอัตเลติโกเดมาดริดได้เซ็นสัญญากับเขาใน ค.ศ. 2019 ด้วยค่าธรรมเนียมการย้ายสโมสร 126 ล้านยูโร (112.9 ล้านปอนด์) ทำให้เขากลายเป็นนักฟุตบอลที่มีค่าตัวแพงที่สุดเป็นอันดับที่ 4 และเป็นนักฟุตบอลวัยรุ่นที่มีค่าตัวแพงที่สุดเป็นอันดับที่ 2 (รองจากกีลียาน อึมบาเป)
หลังจากลงเล่นให้กับทีมเยาวชนของโปรตุเกสในรุ่นอายุไม่เกิน 18 ปี, รุ่นอายุไม่เกิน 19 ปี และรุ่นอายุไม่เกิน 21 ปี แฟลิกส์ก็ได้เปิดตัวกับทีมชาติชุดใหญ่ในรอบรองชนะเลิศของยูฟ่าเนชันส์ลีก 2019 รอบสุดท้าย ซึ่งโปรตุเกสเป็นผู้ชนะเลิศในบ้านตัวเอง
== อ้างอิง ==
==แหล่งข้อมูลอื่น==
João Félix at ForaDeJogo (archived)
บุคคลที่เกิดในปี พ.ศ. 2542
บุคคลที่ยังมีชีวิตอยู่
บุคคลจากวีเซว
กองหน้าฟุตบอล
กองกลางฟุตบอล
นักฟุตบอลชาวโปรตุเกส
ผู้เล่นในปรีไมราลีกา
ผู้เล่นสโมสรฟุตบอลโปร์ตู
ผู้เล่นในลาลิกา
ผู้เล่นอัตเลติโกเดมาดริด
ผู้เล่นในพรีเมียร์ลีก
ผู้เล่นสโมสรฟุตบอลเชลซี
นักฟุตบอลทีมชาติโปรตุเกส
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ซูเปอร์จูเนียร์-เคอาร์วาย

ซูเปอร์จูเนียร์-เคอาร์วาย (Super Junior-K.R.Y.) เป็นกลุ่มย่อยของซูเปอร์จูเนียร์ ที่ก่อตั้งขึ้นในปี ค.ศ. 2006 โดยเอสเอ็มเอนเตอร์เทนเมนต์ ประกอบด้วยสมาชิกนักร้องเสียงหลัก 3 คนคือ เยซ็อง, รยออุก และ คยูฮย็อน
==ประวัติ==
==สมาชิก==
เยซอง (Yesung; 예성)
รยออุค (Ryeowook; 려욱)
คยูฮยอน (Kyuhyun; 규현)
==ผลงานเพลง==
==อ้างอิง==
==แหล่งข้อมูลอื่น==
บอยแบนด์เกาหลีใต้
กลุ่มดนตรีเคป็อป
กลุ่มดนตรีที่ก่อตั้งในปี พ.ศ. 2549
ศิลปินสังกัดเอสเอ็มเอนเตอร์เทนเมนต์
กลุ่มดนตรีจากโซล
ดอเรีย แร็กแลนด์

ดอเรีย ลอยซ์ แร็กแลนด์ (Doria Loyce Ragland; เกิด 2 กันยายน พ.ศ. 2499) เป็นพระชนนีของเมแกน ดัชเชสแห่งซัสเซกซ์ เป็นพระสัสสุของเจ้าชายเฮนรี ดยุกแห่งซัสเซกซ์ และเป็นยายของอาร์ชี เมานต์แบ็ตเทน-วินด์เซอร์ ผู้สืบสันตติวงศ์สหราชอาณาจักรลำดับที่ 7 เธอเคยทำงานเป็นช่างแต่งหน้า เจ้าของธุรกิจ ครูสอนโยคะ และนักสังคมสงเคราะห์ที่ทำงานในฝ่ายงานด้านสุขภาพจิตช่วง พ.ศ. 2558 ถึง 2561
== ชีวิตช่วงต้น ==
ดอเรียเกิดเมื่อวันที่ 2 กันยายน พ.ศ. 2499 ในครอบครัวแอฟริกันอเมริกันในคลีฟแลนด์ รัฐโอไฮโอ เป็นบุตรสาวของจีเนตต์ อาร์โนลด์ (Jeanette Arnold; พ.ศ. 2472–2543) กับอัลวิน แร็กแลนด์ (Alvin Azell Ragland; พ.ศ. 2472–2554) สามีคนที่สอง มารดาเป็นพยาบาล ส่วนบิดาเป็นพ่อค้าของโบราณตามตลาดนัด ส่วนเจมส์และเน็ตตี อาร์โนลด์ ตาและยายของเธอประกอบกิจเป็นคนยกกระเป๋าและพนักงานคุมลิฟต์ในโรงแรมเซนต์รีจิส ถนนยูคลิดในคลีฟแลนด์ซึ่งเป็นโรงแรมเฉพาะคนผิวขาวเท่านั้น เธอย้ายตามบิดาและมารดาไปลอสแอนเจลิสตั้งแต่ยังเด็ก
เธอเข้าเรียนโรงเรียนมัธยมศึกษาแฟร์แฟกซ์ในลอสแอนเจลิส ต่อมาบิดามารดาหย่าร้างกัน ครั้น พ.ศ. 2526 บิดาสมรสใหม่กับเอวา เบอร์โรว์ (Ava Burrow) ครูปฐมวัย ซึ่งภรรยาใหม่ของพ่อคนนี้มีอายุไล่เลี่ยกับเธอ และเธอยังคงสนิทสนมกันแม้จะหย่าร้างกับบิดาไปแล้วก็ตาม แร็กแลนด์มีพี่ต่างพ่อสองคนคือโจเซฟ จูเนียร์ (Joseph Jr.) และเซาน์ดรา จอห์นสัน (Saundra Johnson) และมีน้องชายต่างแม่อีกคนหนึ่งชื่อจอฟฟรีย์ แร็กแลนด์ (Joffrey Ragland)
== การทำงานและการศึกษา ==
หลังจบการศึกษาระดับมัธยมศึกษา เธอเข้าทำงานเป็นช่างแต่งหน้า ที่นั่นเธอได้พบกับทอมัส มาร์เกิล อดีตสามี ซึ่งขณะนั้นเขาเป็นลูกจ้างของสตูดิโอละครโทรทัศน์เรื่อง เจเนอรัลฮอสพิทัล (General Hospital) ต่อมาเธอประกอบกิจเป็นตัวแทนท่องเที่ยวและเปิดธุรกิจส่วนตัวขนาดย่อม แต่ถูกฟ้องล้มละลายช่วงกลางปี 2000 เธอสำเร็จการศึกษาศิลปศาสตรบัณฑิต สาขาจิตวิทยาจากมหาวิทยาลัยแห่งหนึ่ง พ.ศ. 2558 เธอสอบผ่านเพื่อรับใบอนุญาตด้านสังคมสงเคราะห์ในแคลิฟอร์เนีย หลังสำเร็จการศึกษาสังคมสงเคราะห์ศาสตรมหาบัณฑิต มหาวิทยาลัยเซาเทิร์นแคลิฟอร์เนียตั้งแต่ พ.ศ. 2554 แร็กแลนด์ทำงานด้านสังคมสงเคราะห์ ณ ศูนย์สุขภาพจิตดีดี เฮิตช์ (Didi Hirsch Mental Health Service) เมืองคูลเวอร์ รัฐแคลิฟอร์เนียสามปี เธอลาออกจากคลินิกเมื่อเดือนพฤษภาคม พ.ศ. 2561 ปัจจุบันเธอยังทำงานป็นครูสอนโยคะ
== อ้างอิง ==
=== หมายเหตุ ===
=== เชิงอรรถ ===
== แหล่งข้อมูลอื่น ==
ชาวอเมริกันเชื้อสายแอฟริกา
เมแกน ดัชเชสแห่งซัสเซกซ์
นักสังคมสงเคราะห์ชาวอเมริกัน
ครูสอนโยคะชาวอเมริกัน
บุคคลจากลอสแอนเจลิส
บุคคลจากคลีฟแลนด์
นางร้าย (ละครโทรทัศน์)

นางร้าย เป็นละครโรแมนติก ดราม่าจากบทประพันธ์โดย เกตุวดี บทโทรทัศน์โดน นำกลับมาสร้างใหม่เป็นละครโทรทัศน์มาแล้ว 2 ครั้งด้วยกัน
ครั้งที่ 1 ออกอากาศทางสถานีโทรทัศน์ไทยทีวีสีช่อง 3ผลิตโดย บริษัท ฮูแฮนด์ ฮู จำกัด เขียนบทโทรทัศน์โดย วรการ  กำกับการแสดงโดย ชูศักดิ์ สุธีรธรรม นำแสดงโดย จันทร์จิรา จูแจ้ง, วิลลี่ แมคอินทอช, มยุริญ ผ่องผุดพันธ์, ขวัญฤดี กลมกล่อม และนักแสดงร่วมอีกมากมายออกอากาศทุกวันจันทร์ - อังคาร 20.15 น. ออกอากาศเมื่อวันที่ 8 ตุลาคม พ.ศ. 2544 - 19 พฤศจิกายน พ.ศ. 2544 ต่อจากละคร ทางผ่านกามเทพ
ครั้งที่ 2ออกอากาศทางสถานีโทรทัศน์สีกองทัพบกช่อง 7ผลิตโดย บริษัท มงคลดี โปรดักชั่น จำกัด เขียนบทโทรทัศน์โดย วรพันธ์ รวี กำกับการแสดงโดย ตะวัน จารุจินดา นำแสดงโดย ทิสานาฏ ศรศึก, กิตตน์ก้อง ขำกฤษ, อาภา ภาวิไล, วรากร ศวัสกร, ชยพล บุนนาค, ญดา สุวรรณปัฏนะและนักแสดงร่วมอีกมากมายออกอากาศทุกวันจันทร์-อังคาร เวลา 20.30 น.เริ่มวันอังคาร ที่ 15 มกราคม พ.ศ. 2562 - วันอังคาร 5 มีนาคม 2562ต่อจากละคร คุณหนูเรือนเล็ก
== นักแสดงแต่ละปี ==
== อ้างอิง ==
== แหล่งข้อมูลอื่น ==
เรื่องย่อละคร นางร้ายผู้จัดการASTV
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2562
ละครโทรทัศน์ไทยที่ออกอากาศตั้งแต่ พ.ศ. 2562
รายการโทรทัศน์ที่ยุติการออกอากาศในปี พ.ศ. 2562
ละครโทรทัศน์ช่อง 7
ฟังก์ชันทั่วถึง

ในทางคณิตศาสตร์ ฟังก์ชัน f  จากเซต X ไปหาเซต Y เป็นฟังก์ชันทั่วถึง (surjective function, surjection) เมื่อเรนจ์กับโคโดเมนของ f เป็นเซตเดียวกัน นั่นคือ f มีสมบัติว่าสำหรับทุกสมาชิก y ใน Y มี x ใน X ที่ f(x) = y ซึ่งสำหรับ y แต่ละตัวอาจมี x หลายตัวก็ได้ (แต่ถ้ามี x เพียงตัวเดียวสำหรับ y ทุกตัว f จะเป็นฟังก์ชันหนึ่งต่อหนึ่งทั่วถึง)
นิยามของฟังก์ชันทั่วถึงอาจเขียนเป็นสัญลักษณ์ว่า
\forall y \in Y , \exists x \in X, f(x) = y
== ตัวอย่าง ==
สำหรับเซต X ใด ๆ กำหนดฟังก์ชันเอกลักษณ์ idx จาก X ไปยัง X นิยามโดย idx (x) = x ฟังก์ชันนี้เป็นฟังก์ชันทั่วถึง
ฟังก์ชัน f : Z → {0,1} นิยามโดย f(n) = n mod 2 (นั่นคือ ฟังก์ชันที่แสดงภาวะคู่หรือคี่ของจำนวนเต็ม) เป็นฟังก์ชันทั่วถึง
ฟังก์ชัน f : R → R นิยามโดย f(x) = 2x + 1 เป็นฟังก์ชันทั่วถึง เพราะสำหรับ y ใด ๆ ใน R x = (y - 1)/2 เป็นจำนวนจริงที่ทำให้ f(x) = y
ฟังก์ชัน f : R → R นิยามโดย f(x) = x3 − 3x  เป็นฟังก์ชันทั่วถึง แต่ไม่เป็นฟังก์ชันหนึ่งต่อหนึ่ง เพราะสำหรับ −2 ≤ y ≤ 2 มี x หลายตัวที่ f(x) =  y เช่น f(-1) = f(2) = 2
ฟังก์ชันกำลังสอง g : R → R นิยามโดย g(x) = x2 ไม่เป็นฟังก์ชันทั่วถึง เพราะไม่มี x ที่ทำให้ g(x) = -1 แต่หากพิจารณาฟังก์ชัน g : R → R0+ ซึ่งมีโคโดเมนต่างกันแต่ใช้นิยามเดียวกันจะเป็นฟังก์ชันทั่วถึง
จากตัวอย่างด้านบน หากมีฟังก์ชัน f ใด ๆ เราสามารถสร้างฟังก์ชัน f* ที่ทั่วถึงและให้ค่าเดียวกับ f (นั่นคือ f(x) = f*(x))โดยการเปลี่ยนโคโดเมนให้ตรงกับเรนจ์ของ f
== สมบัติ ==
ฟังก์ชันทั่วถึงมีอินเวอร์สขวา นั่นคือ ถ้า f : X → Y เป็นฟังก์ชันทั่วถึงแล้วจะมี g : Y  → X ที่ทำให้ f(g(y)) = y สำหรับทุก y ใน Y
ถ้า f : X → Y เป็นฟังก์ชันทั่วถึงแล้ว |Y| ≤ |X|
ถ้า g : X → Y และ f : Y → Z เป็นฟังก์ชันทั่วถึงแล้ว f o g เป็นฟังก์ชันทั่วถึง
ในทางกลับกันถ้า  f o g เป็นฟังก์ชันทั่วถึง แล้ว f เป็นฟังก์ชันทั่วถึง (แต่ g อาจไม่เป็น)
ฟังก์ชันและการจับคู่
ประเภทของฟังก์ชัน
ทฤษฎีเซต
กรมทหารปืนใหญ่ กองพลนาวิกโยธิน

กรมทหารปืนใหญ่ กองพลนาวิกโยธิน (อักษรย่อ กรม ป.พล.นย.; Artillery Regiment Marine Division) เป็นหน่วยทหารปืนใหญ่ ของหน่วยบัญชาการนาวิกโยธิน ซึ่งมีผู้บังคับการคนปัจจุบันคือนาวาเอก เผดิมชัย สุคนธมัต
นอกจากนี้ กรมทหารปืนใหญ่ กองพลนาวิกโยธิน ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
== ประวัติ ==
วันที่ 31 มกราคม พ.ศ. 2509 กองพันทหารปืนใหญ่ กรมผสมนาวิกโยธิน (พัน.ป.ผส.นย.) ได้นำกำลังพลพร้อมอาวุธปืนใหญ่เบากระสุนวิถีโค้ง 2 กระบอก ออกเดินทางจากอำเภอสัตหีบ จังหวัดชลบุรี ไปลงเรือระบายพลขนาดกลาง (LCM) ที่จังหวัดตราด แล้วขึ้นบกที่หาดสารพัดพิษ อำเภอคลองใหญ่ จังหวัดตราด เพื่อป้องกันการรุกล้ำอธิปไตยจากประเทศกัมพูชา นับเป็นเหตุการณ์สำคัญ และเป็นวีรกรรมครั้งแรกของทหารปืนใหญ่ นาวิกโยธิน ในบทบาทป้องกันประเทศ เหล่าทหารนาวิกโยธินจึงได้เปลี่ยนวันคล้ายวันสถาปนากรมทหารปืนใหญ่ มาเป็นวันทหารปืนใหญ่ จนถึงปัจจุบัน
ส่วนในปี พ.ศ. 2561 กองพันทหารปืนใหญ่เบากระสุนวิถีโค้งที่ 2 กรมทหารปืนใหญ่ กองพลนาวิกโยธิน ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย
== การฝึก ==
กรมทหารปืนใหญ่ กองพลนาวิกโยธิน ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อมติชน ว่ามีการจัดเต็มแสง สี เสียง ยิ่งกว่าภาพยนตร์สตาร์ วอร์ส
== กิจกรรมเพื่อสังคม ==
เดือนมิถุนายน พ.ศ. 2554 ได้มีการแข่งขันฟุตบอล 7 คน รายการช้างดำคัพต้านยาเสพติด ชิงถ้วยผู้บังคับการกรมทหารปืนใหญ่ กองพลนาวิกโยธิน โดยมีทีมจากภาคตะวันออกจำนวน 42 ทีมเข้าแข่งขัน
ส่วนในเดือนมิถุนายน พ.ศ. 2561 กรมทหารปืนใหญ่ กองพลนาวิกโยธิน ได้ร่วมซื้อสับปะรดจากชาวไร่จำนวน 2 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด
== รางวัลที่ได้รับ ==
พ.ศ. 2554 : ชนะเลิศ ฟุตบอล 7 คน ต้านยาเสพติด รุ่นประชาชนทั่วไป
พ.ศ. 2558 : รองชนะเลิศ การแข่งขันกีฬายกน้ำหนัก และเพาะกาย หน่วยบัญชาการนาวิกโยธิน ประจำปี 2558
พ.ศ. 2561 : อันดับหนึ่ง ไตรกีฬานาวีเฉลิมพระเกียรติ ประเภทบุคคล และได้รับสิทธิเข้าแข่งขันไตรกีฬาชิงแชมป์โลก ณ เกาะฮาวาย สหรัฐ
== ยุทโธปกรณ์ ==
=== ปืนใหญ่สนาม ===
== อ้างอิง ==
== แหล่งข้อมูลอื่น ==
หน่วยงานในสังกัดหน่วยบัญชาการนาวิกโยธิน
หน่วยงานในสังกัดกองทัพเรือไทย
องค์การที่ก่อตั้งในปี พ.ศ. 2509
ชวินทร์วุฒิ ก้องธรนินทร์

ชวินทร์วุฒิ ก้องธรนินทร์ หรือ ศรันทร์ธร ก้องธรนินทร์ (ชื่อเล่น : วิน) เกิดเมื่อวันที่ 28 กรกฎาคม พ.ศ. 2534เป็นนักแสดงและนายแบบชาวไทยเกิดที่กรุงเทพมหานครเขาเริ่มเข้าสู่วงการบันเทิงจากเวทีการประกวดหนุ่มคลีโอและได้รับรางวัลตำแหน่ง The Most Charming & Unforgettable Bachelor และการประกวดสุดยอดหนุ่ม cleo 2017 (CLEO Thailand Bachelor 2017) ในปี 2560 ปัจจุบันได้ลงนามสัญญาเป็นนักแสดงในสังกัดช่อง 7 เอชดีและวินได้หมดสัญญากับทางช่อง7แล้วและเป็นนักแสดงอิสระ
==ประวัติ==
ชวินทร์วุฒิ ก้องธรนินทร์ หรือชื่อเดิม  ศรันทร์ธร ก้องธรนินทร์ ตามลำดับ (ชื่อเล่น : วิน) เป็นนักแสดงและนายแบบชาวไทย เกิดเมื่อที่ 28 กรกฎาคม พ.ศ. 2534 เกิดที่กรุงเทพมหานครเขาสำเร็จการศึกษาปริญญาตรีที่คณะนิเทศศาสตร์ สาขา ภาพยนตร์มหาวิทยาลัยกรุงเทพและ ภายหลังเขาสำเร็จการศึกษาปริญญาโทที่มหาวิทยาลัยบอร์นมัท สหราชอาณาจักรเขาเป็นญาติสนิทกับเจี๊ยบ หรือ หมอเจี๊ยบ พ.ญ. ลลนา ก้องธรนินทร์ เป็นนักแสดงนางแบบและพิธีกรชาวไทยเขาเป็นบุตรชายคนเดียวและมีบิดาและมารดาเป็นคนเชื้อสายไทยและสัญชาติไทยและปัจจุบันครอบครัวของเขาเปิดบริษัททำธุรกิจโรงเหล็กและงานวัสดุก่อสร้างอีกมากมาย
===การทำงาน===
เขาเริ่มเข้าสู่วงการบันเทิงเริ่มเข้าสู่วงการบันเทิงจากเวทีการประกวดหนุ่มคลีโอและได้รับรางวัลตำแหน่ง The Most Charming & Unforgettable Bachelor และการประกวดสุดยอดหนุ่ม cleo 2017 (CLEO Thailand Bachelor 2017) ในปี 2560 ต่อมานั้นเขาได้มีโอกาสร่วมถ่ายแบบและนิตยสารอีกมากมายเขาได้ด้ลงนามสัญญาเป็นนักแสดงสังกัดช่อง 7 เอชดีและมีผลงานละครเรื่องแรก รักปรุงรสในฐานะนักแสดงรับเชิญ ในปี 2561 และในปี 2562 เขาแสดงรับเชิญละครเรื่อง ปิศาจหรรษาต่อมาเขานำแสดงละครเรื่อง มนตร์กาลบันดาลรักเป็นนักแสดงละครหลังข่าวภาคค่ำเต็มตัวเรื่องแรกและเขารับงานละครเรื่อยมา
==ผลงาน==
===ละครโทรทัศน์===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
==ละครสั้น==
(2561) ฟ้ามีตา ตอน คนขี้แพ้
==อ้างอิง==
==แหล่งข้อมูลอื่น==
นักเดินแบบไทย
บุคคลจากคณะนิเทศศาสตร์ มหาวิทยาลัยกรุงเทพ
นักแสดงชายชาวไทย
ระบบพิกัดทรงกระบอก

ระบบพิกัดทรงกระบอก (cylindrical coordinate system) เป็นระบบพิกัดสามมิติที่กำหนดตำแหน่งของจุดโดยใช้ระยะทางจากแกนอ้างอิง มุมจากทิศอ้างอิง และระยะทางจากระนาบอ้างอิงที่ตั้งฉากกับแกนอ้างอิง โดยระยะทางจากระนาบมีเครื่องหมายเป็นบวกหรือลบได้ ขึ้้นกับฝั่งของระนาบที่หันหาจุด
จุดที่พิกัดทั้งสามเป็นศูนย์ คือจุดกำเนิด ซึ่งเป็นจุดที่แกนอ้างอิงตัดกับทิศอ้างอิง แกนอ้างอิงอาจเรียกว่าแกนทรงกระบอก หรือแกนลองจิจูด ส่วนรังสีจากจุดกำเนิดไปทิศอ้างอิงอาจเรียกว่า แกนเชิงขั้ว
ระยะทางจากแกนลองจิจูดเรียกว่ารัศมี มุมจากแกนเชิงขั้วเรียกว่ามุมทิศ พิกัดทั้งสองนี้รวมกันเป็นระบบพิกัดเชิงขั้ว ซึ่งเมื่อเพิ่มระยะทางจากระนาบ เรียกว่า ความสูง จะได้ระบบพิกัดทรงกระบอก
== นิยาม ==
จุด P ใด ๆ ในระบบพิกัดทรงกระบอกแสดงโดยสามสิ่งอันดับ (ρ, φ, z) โดยที่
ρ แสดงรัศมี คือระยะห่างของ P จากแกนอ้างอิง นั่นคือ แกน z
φ แสดงมุมทิศ คือมุมระหว่างทิศอ้างอิงบนระนาบอ้างอิง กับเส้นตรงที่ลากจากจุดกำเนิดไปหาภาพฉายของจุด P บนระนาบอ้างอิง
z แสดง ความสูง คือระยะทางที่คิดเครื่องหมายจากจุด P ไประนาบอ้างอิง
จากนิยามเพียงเท่านี้ จุดหนึ่งจุดยังคงมีได้หลายพิกัด โดยพิกัด (ρ, φ, z) จะแสดงจุดเดียวกับ (ρ, φ + n×360°, z) และ  (−ρ, φ + (2n + 1)×180°, z) เมื่อ n เป็นจำนวนเต็มใด ๆ เสมอ ดังนั้นเพื่อให้แต่ละจุดระบุพิกัดได้แบบเดียว ตามปกติจะจำกัดให้ ρ ≥ 0 และ φ อยู่ในช่วง  [−180°,+180°] หรือ [0,360°]
สัญกรณ์อีกแบบที่ใช้บ่อย คือใช้ r แทนรัศมี ใช้ θ แทนมุมทิศ และ h แทนความสูง
== การแปลงระหว่างระบบพิกัด ==
=== ระบบพิกัดคาร์ทีเซียน ===
โดยปกติถือว่า แกน z ของระบบพิกัดทรงกระบอกเป็นแกนเดียวกับแกน z ของระบบพิกัดคาร์ทีเซียน ดังนั้นพิกัด z ของทั้งสองระบบจึงมีค่าเท่ากัน ส่วนอีกสองพิกัดของระบบพิกัดทรงกระบอกเหมือนกับระบบพิกัดเชิงขั้ว ดังนั้นการแปลงพิกัดทรงกระบอกเป็นคาร์ทีเซียนมีสูตรว่า
\begin {align}
x &= \rho\cos\phi \\
y &= \rho\sin\phi \\
z &= z
\end {align}
และการแปลงพิกัดคาร์ทีเซียนเป็นทรงกระบอกมีสูตรว่า
\begin{align} \rho &= \sqrt{x^2+y^2} \\
\varphi &= \begin{cases}
0 & \mbox{if } x = 0 \mbox{ and } y = 0\\
\arcsin\left(\frac{y}{\rho}\right) & \mbox{if } x \geq 0 \\
\arctan\left(\frac{y}{x}\right) & \mbox{if } x > 0 \\
-\arcsin\left(\frac{y}{\rho}\right) + \pi & \mbox{if } x 
=== ระบบพิกัดทรงกลม ===
การแปลงระบบพิกัดทรงกระบอกเป็นระบบพิกัดทรงกลม เมื่อใช้ φ แทนมุมทิศและ θ แทนมุมเชิงขั้ว มีสูตรว่า
\begin{align}
r &= \sqrt{\rho^2 + z^2}\\
\varphi &= \varphi \\
\theta &= \arctan\left(\frac{\rho}{z}\right)
\end{align}
และการแปลงกลับมีสูตรว่า
\begin{align}
\rho&=rsin\theta\\
\varphi&=\varphi\\
z&=rcos\theta\\
\end{align}
ระบบพิกัด